# 2017. ÉVI ÉVES SZERZŐDÉS

2017. I-XII. HÓNAPOKRA

amely létrejött egyrészről

**Budapest Főváros Önkormányzata** (székhely: 1052 Budapest, Városház u. 9-11.; adószám: 15735636-2-41; KSH-szám: 15735636-8411-321-01; számlaszám: OTP Bank NyRt. 11784009-15490012; képviseli: Tarlós István, főpolgármester) (**Önkormányzat**)

másrészről a

**Budapest Közút Zrt.** (székhelye: 1115Budapest, Bánk bán u. 8-12.; cégjegyzékszáma: Cg. 01-10-047164; adószáma: 23501894-2-43; bankszámlaszám: 10918001-00000069-99940008; képviseli: dr. Almássy Kornél Tamás vezérigazgató) (**Budapest Közút**)

(a továbbiakban együttesen: **Felek**, külön-külön mindegyikük **Fél**) között az alulírott helyen és napon, az alábbi feltételekkel.

**Preambulum**

Az Önkormányzat és a Budapest Közút 2016. március 30-án Feladat-ellátási és Közszolgáltatási Keretmegállapodást (**Keretmegállapodás**) kötöttek egymással, 2016. április 1-től kezdődő hatállyal.

A Keretmegállapodás alapján az Önkormányzat, mint a közutak kezelője az Mötv. 41. § (6) bekezdése valamint a Kbt. 9. § (1) bekezdés j.) pontja alapján a **közútkezeléssel kapcsolatos igazgatási feladatok** (beleértve a közút felújítási feladatok lebonyolítását), **ellenőrzési és vizsgálati feladatok** ellátásába bevonja, illetve a **közútkezeléssel kapcsolatos üzemeltetési feladatok valamint fenntartási feladatok** (beleértve a fenntartás körében szükségessé váló felújítási feladatokat is), mint közszolgáltatások ellátását megrendeli a Budapest Közúttól a Keretmegállapodás rendelkezései szerint.

Az Önkormányzat továbbá az Mötv. 41. § (6) bekezdése valamint a Kbt. 9. § (1) bekezdés j.) pontja alapján közszolgáltatás keretében megbízza a Budapest Közutat a **taxiállomás üzemeltetési valamint parkolási és teherforgalmi közszolgáltatások ellátásával** a Keretmegállapodásban részletezett tartalommal.

A Keretmegállapodás 17.1 és 17.2 pontja alapján a Felek az alábbi szerződést (**Éves Szerződés**) kötik.

1. **Éves Szerződés tárgya**

Az Éves Szolgáltatási Szerződés tárgyát képezi a Keretmegállapodás II. Rész B. Fejezet 7. pont szerinti **Közútkezelési feladat-ellátási tevékenységek**, a Keretmegállapodás II. Rész C. fejezet 8. és 9. pontjában rögzített **Közútkezelési közszolgáltatási tevékenységek**, a Keretmegállapodás III. Rész **Taxiállomás üzemeltetési közszolgáltatási tevékenységek** és Keretmegállapodás IV. Rész **Teherforgalmi és parkolási közszolgáltatások** a jelen Éves Szerződés elválaszthatatlan mellékleteiben rögzített tartalommal történő 2017. évi ellátása és ellentételezése.

1. **Éves Szolgáltatási Szerződés időbeli hatálya**

Az Éves Szerződés aláírásának napjával jön létre, és a Keretmegállapodás 5.1 és 26.1 pontjai alapján **2017. január 1-től** **2017. december 31**-ig szabályozza mindazon Keretmegállapodásban és Éves Szerződésben rögzített feladatok teljesítését és ellentételezését, amelyek teljesítése, illetve dokumentáltan elfogadott részleges teljesítése ezen időszakban történt, függetlenül attól, hogy bizonyos esetekben a Feladat-ellátási Forrás és a Kompenzáció tényleges kifizetése későbbi időpontban történik.

1. **A 2017. évi Előirányzott Feladat-ellátási Forrás (I.-XII. hónapokra)**
   1. Az Önkormányzat 2017. évi költségvetése terhére kifizetendő Előirányzott Feladat-ellátási Forrás (Áfa körön kívüli), a Budapest Közút Zrt. részére biztosított összege **3.326.741.568,- Ft**, azaz **hárommilliárd-háromszázhuszonhatmillió-hétszáznegyvenegyezer-ötszázhatvannyolc** Forint.
   2. Az Előirányzott Feladat-ellátási Forrás tevékenységenkénti bontásáról, a Feladat-ellátási Tevékenység tevékenységenkénti tartalmáról az Éves Szerződés 1. számú melléklete rendelkezik.
   3. Az Önkormányzat költségvetése terhére kifizetendő tárgyévi Előirányzott Feladat-ellátási Forrás összegének időarányos részéről (1/12), havonta benyújtott lehívó nyilatkozat alapján, a **tárgyhót megelőző hónap 28. napjáig** forintban kerül átutalásra a Budapest Közút által megjelölt bankszámla javára. Budapest Közút a **Feladat-ellátási Forrás kifizetését** lehívó nyilatkozattal kéri meg és erről számlát nem kell kiállítania. Az Előirányzott Feladat-ellátási Forrás meghatározásakor a Felek figyelemmel voltak a Feladat-ellátási tevékenységekkel kapcsolatos Budapest Közút által tervezett bevételekre, így különösen a Keretmegállapodás 13.10 pontjában meghatározott bevételekre.
2. **A 2017. évi Előirányzott Kompenzáció (I.-XII. hónapokra)**
   1. Az Önkormányzat 2017. évi költségvetése terhére kifizetendő Előirányzott Kompenzáció ÁFA-t is tartalmazó, a Budapest Közút Zrt. részére biztosított bruttó összege **5.497.506.429,- Ft**, **azaz ötmilliárd-négyszázkilencvenhétmillió-ötszázhatezer-négyszázhuszonkilenc Forint amelyből**
3. a Keretmegállapodás II. Rész C. fejezet 8. pontja szerinti Üzemeltetési tevékenységek és Keretmegállapodás II. Rész C. fejezet 9. pontja szerinti a Fenntartási Feladatok tekintetében Előirányzott Kompenzáció ÁFA-t is tartalmazó, a Budapest Közút részére biztosított bruttó összege 4.036.921.559,- Ft azaz, négymilliárd-harminchatmillió-kilencszázhuszonegyezer-ötszázötvenkilenc Forint;
4. A Keretmegállapodás III. Rész 10. pontja szerinti Taxiállomásokkal kapcsolatos közszolgáltatások tekintetében Előirányzott Kompenzáció ÁFA-t is tartalmazó, a Budapest Közút részére biztosított bruttó összege 233.353.000,- Ft, azaz kétszázharminchárommillió-háromszázötvenháromezer Forint;
5. A Keretmegállapodás IV. Rész 11. pontja szerinti Teherforgalmi és parkolási közszolgáltatások tekintetében Előirányzott Kompenzáció ÁFA-t is tartalmazó, a Budapest Közút részére biztosított bruttó összege 1.227.231.870,-Ft, azaz egymilliárd-kétszázhuszonhétmillió-kétszázharmincegyezer-nyolcszázhetven Forint.
   1. Az Előirányzott Kompenzáció az Igazgatási, Üzemeltetési feladatok valamint Taxiállomásokkal és Teherforgalmi és Parkolási közszolgáltatások előirányzott tevékenységi bontása, mennyiségi, minőségei paraméterei, rendelkezésre állási mutatói az Éves Szerződés elválaszthatatlan részét képező 4. és 5. számú mellékleteiben találhatóak.
   2. Az Önkormányzat költségvetése terhére kifizetendő tárgyévi Előirányzott Kompenzáció összegének időarányos részéről (1/12) havonta, a tárgyhó tekintetében a hónap 5. napjáig benyújtott számla alapján, a **tárgyhó 15. napjáig** forintban kerül átutalásra a Budapest Közút által megjelölt bankszámla javára. A Kompenzációról a Budapest Közút a számlát havonta az Általános forgalmi adóról szóló 2007. évi CXXVII. törvény (Áfa törvény) 58. §-a alapján állítja ki. Az Áfa törvény hivatkozott rendelkezése szerint a havi számlákban megjelenő díjak átalánydíjnak tekinthetők, amelyek elszámolására évente egyszer kerül sor. A számlában a fizetési határidő megegyezik a teljesítés időpontjával. A számlán fel kell tüntetni a teljesítés jogcímét valamint a teljesítésre vonatkozó elszámolás időszakát.
   3. **Átmeneti finanszírozás és elszámolása**

Jelen Éves Szerződés aláírásával a Budapest Közút elismeri, hogy a 2017. évi átmeneti finanszírozás időszakában, és a 2017. évi Éves Szerződés Közgyűlés általi elfogadásáig, a Keretmegállapodás „Átmeneti finanszírozás” című \_V. rész A fejezet 13.3 pontja, a B fejezet 14.3 pontja, valamint a 2017. évi költségvetésről szóló 8/2017. (III.10.) Főv. Kgy. rendelet alapján az Önkormányzat Feladat-ellátási Forrás keretében 1.039.666.818 Ft-ot, azaz egymilliárd-harminckilencmillió-hatszázhatvanhatezer-nyolcszáztizennyolc forintot, valamint Előirányzott Kompenzáció keretében 1.370.075.760 Ft-ot, azaz egymilliárd- háromszázhetvenmillió-hetvenötezer-hétszázhatvan forintot átutalt a Budapest Közút részére, amely összeg jelen Éves Szerződés 3. és 4. pontjában meghatározott összegekbe beszámításra kerül. Felek rögzítik, hogy erre az időszakra a 2017. évi költségvetés alapján a Budapest Közút Előirányzott Feladat-ellátási Forrás keretében 1.108.913.856 Ft azaz egymilliárd-száznyolcmillió-kilencszáztizenháromezer-nyolcszázötvenhat forint, Előirányzott Kompenzáció keretében 1.374.346.607 Ft-ot, azaz egymilliárd- háromszázhetvennégymillió-háromszáznegyvenhatezer-hatszázhét forintra lenne jogosult.

Az átutalt és a jelen Éves Szerződés szerinti Feladat-ellátási Forrás különbözete a fenti időszakra vonatkozóan 69.247.038 Ft azaz hatvankilencmillió-kettőszáznegyvenhétezer-harmincnyolc forint, amely az Éves Szerződés mindkét fél aláírását követően 15 napon belül lehívólevél alapján átutalásra kerül a Budapest Közút részére.

Az átutalt és a jelen Éves Szerződés szerinti Kompenzáció különbözete a fenti időszakra vonatkozóan 4.300.847 Ft azaz négymillió-háromszázezer-nyolcszáznegyvenhét forint, amely az Éves Szerződés mindkét fél aláírását követően 15 napon belül korrekciós számla alapján átutalásra kerül a Budapest Közút részére.

1. **A Közút Üzemeltetési és Fenntartási Tevékenységek tekintetében irányadó 2017. évi Szolgáltatási Szint**

Felek rögzítik, hogy az Éves Szerződés alapján a Budapest Közút az Éves Szerződés elválaszthatatlan részét képező 2. számú mellékletben meghatározott Szolgáltatási Szinten teljesíti az általa nyújtott közút Üzemeltetési és Fenntartási feladatok körében a kötelezettségeit, és ezek pénzbeli ellentételezésére jogosult a jelen Éves Szerződés időtartama alatt figyelembe véve a 4. pontban foglalt rendelkezéseket.

1. **Szolgáltató kötelezettségei Üzemeltetési és Fenntartási Tevékenységek körében**
   1. Az Üzemeltetési és Fenntartási tevékenységek az Éves Szerződés elválaszthatatlan részét képező 1. és 2. számú mellékleteiben meghatározott tartalommal kerülnek teljesítésre.
2. **Ésszerű nyereség mértéke**

A Budapest Közút a 2017. év I-XII. hónapjaira Ésszerű Nyereséget nem érvényesít.

Az Éves Szerződésben nem szabályozott kérdésekben a Keretmegállapodás az irányadó.

Mindezek tudomásulvétele jeléül az Éves Szerződést Felek, mint akaratukkal mindenben megegyezőt, érvényesen aláírták az alulírott napon és helyen 6 eredeti példányban, amelyből Feleket 3-3 példány illeti meg.

Mellékletek:

1. Összefoglaló táblázat a 2017. év I.-XII. hónapjában ellátandó Közútkezeléssel kapcsolatos Feladat-ellátási Tevékenység tartalma és az Előirányzott Feladat-ellátási Forrás valamint a 2017. év I.-XII. hónapjaiban ellátandó Közútkezeléssel kapcsolatos Üzemeltetés és Fenntartási Tevékenység mennyiségi, minőségi követelményei és az Előirányzott Kompenzáció valamint a 2017. évi I.-XII. hónapjaiban ellátandó Taxiállomásokkal és Teherforgalmi és Parkolási közszolgáltatásokkal kapcsolatosan Előirányzott Kompenzáció
2. Üzemeltetési és Fenntartási Tevékenység mennyiségi mutatói és szolgáltatási szintjének meghatározása
3. Létesítményjegyzék a Közútkezelői Tevékenységek tekintetében
4. Taxiállomásokkal kapcsolatos közszolgáltatások részletes mennyiségi, minőségi paraméterei és az Előirányzott Kompenzáció
5. Teherforgalmi és parkolási közszolgáltatások részletes mennyiségi, minőségi paraméterei és az Előirányzott Kompenzáció

Budapest, 2017. […]

|  |  |  |  |
| --- | --- | --- | --- |
| |  | | --- | | Budapest Közút Zártkörűen Működő Részvénytársaság  \_\_\_\_\_\_\_\_\_\_\_\_\_\_\_\_\_\_\_ **dr. Almássy Kornél Tamás** vezérigazgató | |  | | Budapest Főváros Önkormányzata  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Tarlós István** főpolgármester megbízásából  **dr. Szeneczey Balázs**  főpolgármester helyettes |

|  |  |
| --- | --- |
|  |  |

Láttam:

\_\_\_\_\_\_\_\_\_\_\_\_\_\_  
Sárádi Kálmánné dr.  
Főjegyző megbízásából

Bárdonné Dr. Benda Mónika

Aljegyző

Pénzügyi ellenjegyzést végezte:

Dátum: 2017. [ ]

Verő Tibor

pénzügyi ellenjegyző

1. Melléklet

**Összefoglaló táblázat a 2017. év I.-XII. hónapjában ellátandó Közútkezeléssel kapcsolatos Feladat-ellátási Tevékenység tartalma és az Előirányzott Feladat-ellátási Forrás valamint a 2017. év I.-XII. hónapjaiban ellátandó Közútkezeléssel kapcsolatos Üzemeltetés és Fenntartási Tevékenység mennyiségi, minőségi követelményei és az Előirányzott Kompenzáció valamint a 2017. évi I.-XII. hónapjaiban ellátandó Taxiállomásokkal és Teherforgalmi és Parkolási közszolgáltatásokkal kapcsolatosan Előirányzott Kompenzáció**

1. Melléklet

Üzemeltetési és Fenntartási Tevékenység mennyiségi mutatói és szolgáltatási szintjének meghatározása

A Keretmegállapodás alapján a Budapest Közút látja el az 1 070 km fővárosi, valamint a kerületi önkormányzatok tulajdonában lévő, tömegközlekedés által igénybe vett közúthálózat és a hozzájuk tartozó szalagkorlátok, zajvédő falak, vízelvezető rendszerek és egyéb út-tartozékok üzemeltetési és fenntartási feladatait az Önkormányzat által meghatározott Szolgáltatási Szinten.

A feladatok ezen felül kiterjednek 274 db közúti- és gyalogos híd, 13 db Duna-híd és Dunaág-híd, 73 db aluljáró, valamint 70 db lépcső és támfal üzemeltetésére és fenntartására. Forgalomtechnikai üzemeltetési és fenntartási feladat a Főváros teljes (4 300 km hosszúságú) közúthálózatán lévő forgalomtechnikai létesítmények, többek között 1012 db jelzőlámpás csomópont, 255 000 m2 útburkolati jel, 100 000 db KRESZ tábla és tartószerkezet, 4 db forgalomirányító központ működtetése.

1. Melléklet

**Létesítményjegyzék a Közútkezelői Tevékenységek tekintetében**

1. Melléklet

**Taxiállomásokkal kapcsolatos közszolgáltatások részletes mennyiségi, minőségi paraméterei  
és az Előirányzott Kompenzáció**

A taxiállomás üzemeltetési közszolgáltatásokkal kapcsolatos jogok és kötelezettségek:

Taxiállomások száma: 310 db, taxi férőhelyek száma: 1351db (fővárosi tulajdonú közterületen: 157 db taxiállomás, 691 férőhely, kerületi tulajdonú közterületen: 147db taxiállomás, 623 férőhely, nem önkormányzati tulajdonban van 6 db, 37 férőhely)

### **Taxiállomás Üzemeltetési Feladatok**

Az Önkormányzat Megállapodásban megbízza a Budapest Közút Budapest főváros közterületein lévő taxiállomások helyének kijelölésével, létesítésével, fenntartásával, működtetésével, megszűnésével, és a minőségi követelmények ellenőrzésével kapcsolatos feladatokat; ellátja a taxiállomás-használati hozzájárulások kiadásával, a kiadásért járó díjak beszedésével és a szerződéskötési feltételek vizsgálatával összefüggő feladatokat, kiemelten a személytaxival végzett személyszállítási szolgáltatás és a személytaxi-szolgáltatást közvetítő és szervező szolgálat működtetésének feltétételeiről, a taxiállomások létesítésének és igénybevételének rendjéről és a személytaxi-szolgáltatás hatósági áráról szóló 31/2013. (IV.18.) Főv. Kgy. rendeletben (továbbiakban taxirendeletben) előírt megfelelőségének megállapítását. Ideiglenes taxiállomásokat jelöl ki, létesít a rá vonatkozó feltételrendszerbe illeszkedő módon.

a) közvetlenül ellátandó feladatok:

### 1.1. a Budapest Főváros közterületein lévő taxiállomások helyét kijelöli, elvégzi a létesítésével, fenntartásával, működtetésével és megszüntetésével kapcsolatos feladatokat, ideértve a Keretmegállapodás 10.6. pontjában foglalt ügyfélszolgálati iroda működtetését a Taxiállomás Üzemeltetési Feladatok kapcsán;

### 1.2. kezdeményezi a taxiállomás helyének kijelölését a közút üzemeltetőjénél;

### 1.3. benyújtja a közterület-használatot is megvalósító taxiállomás létesítése során, a használatára és üzemeltetésére vonatkozó közterület-használati hozzájárulás iránti kérelmet az illetékes Önkormányzat hivatalához;

### 1.4. kijelöli az ideiglenes taxiállomások helyét, és elvégzi a létesítését;

### 1.5. kiadja a taxiállomás-használati hozzájárulásokat a személytaxi-szolgáltatást nyújtó vállalkozások részére, amely során:

* 1. megvizsgálja a beadott kérelmet és mellékleteit a taxi vállalkozás szerződéskötési képességének megállapítására;
  2. megvizsgálja a taxi taxirendeleti megfelelőségét;
  3. megköti a taxiállomás-használati megállapodást, amennyiben a hozzájárulás kiadását megelőzően egy éven belül a taxiállomás-használati megállapodás felmondására nem került sor;
  4. beszedi a Fővárosi Önkormányzat nevében és javára a taxiállomás-használati hozzájárulás kiadásáért járó díjat a személytaxi-szolgáltatást nyújtó vállalkozóktól,
  5. kezeli a díj beszedéséhez kapcsolódó pénzügyi bizonylatokat, POS terminálokat, igény szerint adatot szolgáltat, és a pénzügyi bizonylatokat nyilvántartásra átadja;
  6. összeállítja, és informatikai úton biztosítja a megfelelőség megállapíthatóságához szükséges előzményi és vizsgálati dokumentumokat, informatikai rendszerén keresztül támogatja a BKK Zrt-t az előzetes igazolás kiállításában;
  7. biztosítja a BKK Zrt. által kiadott előzetes igazolásához történő elektronikus hozzáférést a közlekedési hatóságok késedelemmentes hatósági tevékenységéhez (taxi jármű-megfelelőségi hatósági vizsgálat, hatósági műszaki vizsga, tevékenységi engedély kiadás, visszavonás), amennyiben azt a BKK Zrt. a biztosított IT rendszeren keresztül feltölti;
  8. kiadja érvényes megállapodás esetén a 3 részből álló taxiállomás-használati hozzájárulást (taxiállomás-használati megállapodást, e megállapodás megkötését igazoló plasztikkártyát, és a sorszám szerint nyilvántartott öntapadós matricát), a Taxiállomás Használati Díj beszedését, és a taxi tevékenységi engedély bemutatását követően;
  9. a közlekedésszervezői álláspontban foglaltak szerint kezdeményezett azonnali hatályú taxiállomás-használati megállapodás felmondás kezdeményezéseket figyelemmel végrehajtja;

### 1.6. a taxiállomások rendszeres műszaki-, és a minőségi követelmények ütemezett, dokumentált ellenőrzése, azzal összefüggő adatszolgáltatás;

b) közvetett feladatok a szerződéskötési feltételek teljesülésének előzetes vizsgálata során:

### 1.7. a személytaxik megfelelőségének megállapítása

* 1. taxiállomás-használati hozzájárulás és a tevékenységi engedély kiadását megelőzően személytaxi gépjármű megfelelőségének előzetes vizsgálata gépjármű szemle útján;
  2. a személytaxi gépjármű műszaki paraméterei a járműforgalmazók által közzétett és rendszeresen aktualizált nyilvántartásokban szereplő adatok figyelembevételével;
  3. a személytaxi gépjármű külső megjelenése megfelelőségének vizsgálata digitális fényképen és jegyzőkönyvben történő dokumentálással;
  4. tájékoztatás kiállítása a személytaxi gépjármű Taxi Rendeletben foglalt feltételeknek meg, illetve nem megfelelőségéről;

### **A taxiállomás üzemeltetési feladatokhoz kapcsolódó jogok és kötelezettségek:**

A Budapest Közút jogai és kötelezettségei:

Műszaki ellenőrzés, nyilvántartások vezetése:

A Budapest Közút a taxiállomások használatával kapcsolatos és műszaki ellenőrzési tevékenysége körében a saját feladatkörében önállóan ellenőrzésre jogosult Fővárosi Önkormányzati Rendészeti Igazgatósággal együttműködhet.

Közterület-használat költségeinek viselése:

Tekintettel arra, hogy személytaxi-szolgáltatás céljára kijelölt taxiállomás-helyekért közterület-használati díjat nem kell fizetni, a Budapest Közút köteles minden, a közterület-használatával kapcsolatos egyéb költséget – ideértve különösen a közúti jelzések költségeit – viselni és az illetékes hatóságok és szolgáltatók felé megfizetni.

### **A taxiállomás üzemeltetési feladatok mennyiségi követelményei:**

Taxiállomás üzemeltetési feladatok mennyiségi követelményei:

A Budapest Közút Budapest 23 kerületében taxiállomásokat üzemeltet önkormányzati tulajdonban álló közterületeken. Tekintettel arra, hogy a Keretmegállapodás alapján a taxiállomások és férőhelyek pontos számát évente az Éves Szerződés tartalmazza, a Budapest Közút a következőkről tájékoztatja a Fővárost:

A taxiállomások száma: 310 db

A taxi férőhelyek száma: 1351 db

fővárosi tulajdonú közterületen: 157db taxiállomás 691 férőhely

kerületi tulajdonú közterületen: 147 db taxiállomás 623 férőhely

nem önkormányzati tulajdonon: 6 db taxiállomás 37 férőhely.

Taxiállomás üzemeltetési feladatok teljesítésének biztonsági követelményei:

A Budapest Közút napi rendszerességgel ellenőrzi a taxiállomások vonatkozó biztonsági szabályok szerinti működését, illetőleg a műszaki előírásoknak való megfelelést.

Az ellenőrzés tapasztalatait rögzíti, statisztikai feldolgozást készít és meghatározza a további ellenőrzések szempontrendszerét. Amennyiben szükséges, intézkedéseket foganatosít, továbbá a Fővárosi Önkormányzati Rendészeti Igazgatósággal történő együttműködés révén szankciókat érvényesít.

### **A taxiállomás üzemeltetési feladatok minőségi követelményei:**

A Budapest Közút éves átlagban a taxiállomásokat kifogástalanul üzemelteti. A taxirendelettel összhangban kifogástalanul üzemelőnek minősül a taxiállomás, amennyiben:

a. magánautó nincs az állomáson,

b. vezető nélküli taxi nincs az állomáson,

c. nem tartózkodik taxi az állomás környékén szabálytalanul,

d. nem tartózkodik taxi az állomáson szabálytalanul,

e. az állomás nincs megrongálva.

A Budapest Közút taxiállomás üzemeltetési közszolgáltatási tevékenységeit és ráfordításait a Keretmegállapodás 16. pontja szerint a Taxiállomás Üzemeltetési Közszolgáltatási Tevékenységgel Kapcsolatos Kompenzáció fedezi.

### **A taxiállomás üzemeltetési feladatok finanszírozása**

1. A feladat finanszírozására, éves mértékére és arányára a 2017. évre a drosztdíj mértékének nettó 65 ezer forint/év/gk emelésre vonatkozó és a Fővárosi Közgyűlés által elfogadott gazdasági számítás az irányadó. Taxiállomásokkal kapcsolatos közszolgáltatások tekintetében Előirányzott Kompenzáció havi ÁFÁ-t is tartalmazó bruttó összege 2017. I.-XI. hónapban **19.446.083,- Ft azaz, tizenkilencmillió-négyszáznegyvenhatezer-nyolcvanhárom Forint, míg 2017. XII. hóban 19.446.087,- Ft azaz, tizenkilencmillió-négyszáznegyvenhatezer-nyolcvanhét Forint.**
2. Melléklet

A Teherforgalmi és Parkolási közszolgáltatások részletes mennyiségi, minőségi paraméterei és az Előirányzott Kompenzáció

**Teherforgalmi közszolgáltatás:**

### **A behajtási hozzájárulások, a behajtási-várakozási hozzájárulások és a rakodótárcsa kiadásával kapcsolatos tevékenységek**

### A Budapest Közút a behajtási hozzájárulások, a behajtási-várakozási hozzájárulások és a rakodótárcsa kiadásával kapcsolatos tevékenységek körében köteles különösen az alábbi tevékenységek ellátására:

* 1. a kérelmek ügyfelektől történő átvétele, megvizsgálása, szükség esetén egyeztetés lefolytatása az érintett kerületi önkormányzatokkal, az Önkormányzat részére a hozzájárulások kiadásához szükséges döntési javaslatok előkészítésében való közreműködés;
  2. az Önkormányzat döntése alapján a hozzájárulások érvényesítése (szükség esetén kiállítása és az ügyfeleknek történő átadása, a rakodótárcsa kiadása vagy az elutasítás közlése);
  3. a30/2010. (VI.4.) sz. rendelet a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló Főv.Kgy. rendelet, továbbiakban Parkolási Rendelet szerinti behajtási-várakozási hozzájárulás kiadásával kapcsolatban felmerülő várakozási díjakból és pótdíjakból (együttesen „**Várakozási Díjak**”) eredő követelések és a Teherforgalmi Rendelet szerinti behajtási díjak (a továbbiakban: „**Behajtási Díj**”) Önkormányzat nevében történő beszedése és elszámolása a 2016. március 30-án elfogadott **Keretmegállapodásban** foglaltak szerint, valamint a beszedett összegeknek az Önkormányzat a **Keretmegállapodásban** meghatározott bankszámlájára való átutalása;
  4. a gépjármű adatainak rögzítésével, azonosításával kapcsolatban felmerült adminisztrációs, technikai és egyéb költségek kérelmező által megfizetett részének (a továbbiakban: „**Regisztrációs Költség**”) Önkormányzat nevében történő beszedése és elszámolása a **Keretmegállapodásban** foglaltak szerint, valamint a beszedett összegeknek az Önkormányzat a **Keretmegállapodásban** meghatározott bankszámlájára való átutalása;
  5. a rakodótárcsa kiadásának, valamint a behajtási hozzájárulás és a behajtási-várakozási hozzájárulás kiadásával kapcsolatban felmerült adminisztrációs, technikai és egyéb költségeknek az ügyfelek által az Önkormányzat számára fizetendő részbeni ellentételezésének (a továbbiakban: „**Költségtérítés**”) Önkormányzat nevében történő beszedése és elszámolása a Keretmegállapodásban foglaltak szerint, valamint a beszedett összegeknek az Önkormányzat a **Keretmegállapodásban** meghatározott bankszámlájára való átutalása;
  6. a hozzájárulások kiadásához szükséges elektronikus informatikai rendszer – a vonatkozó jogszabályokkal, illetve az adatvédelmi jogszabályokkal összhangban történő – fenntartása, üzemeltetése és fejlesztése; a hozzájárulások kiállításához, illetve az egyéb jogszabályi kötelezettségek teljesítéséhez szükséges eszközök folyamatos biztosítása;
  7. a hozzájárulások kiadásához kapcsolódó kommunikációs tevékenységek ellátása, különös tekintettel az ügyfelek tájékoztatására a Keretmegállapodás szerinti Egységes Ügyfélszolgálat Parkolási Közszolgáltatásokkal kapcsolatos működtetése révén.

### **Az egyes övezetekhez kapcsolódó tevékenységek**

### A Budapest Közút a 92/2011. (XII.30.) sz. Budapest főváros közigazgatási területén a teherforgalom közlekedésének szabályozásáról szóló Főv.Kgy. rendelet, továbbiakban teherforgalmi rendelet szerinti korlátozott forgalmú övezetekben és korlátozott forgalmú közutakon, valamint a Parkolási Rendelet szerinti védett övezetekben az Önkormányzat illetékességébe tartozó területeken köteles az alábbi feladatokat ellátni:

* 1. a szükséges forgalomtechnikai eszközök kihelyezése, időszakos ellenőrzése, szükség szerinti módosítása vagy pótlása;
  2. forgalomtechnikai tervek előkészítésében való közreműködés;
  3. a behajtási jogosultság ellenőrzésének biztosítása, személyi és tárgyi feltételeinek megteremtése;
  4. a behajtási jogosultságot ellenőrző rendszerek kiépítésének vizsgálata, megvalósítására javaslattétel (az Önkormányzat előzetes jóváhagyásával) és üzemeltetése.

### **Egyéb feladatok a Teherforgalmi Közszolgáltatások ellátásával összefüggésben**

### A Budapest Közút köteles a Teherforgalmi Közszolgáltatások ellátásával kapcsolatos tapasztalatokat elemezni, a tapasztalatok alapján a behajtási rendszer továbbfejlesztésére vonatkozó javaslatokat kidolgozni, ennek keretében különösen:

* 1. együttműködni a BKK-val és adott esetben javaslatot tenni a BKK-nak a környezetvédelmi szempontok érvényesítése érdekében a fővárosba behajtó, illetve a fővárosban közlekedő gépjárművek közlekedésének szabályozására;
  2. a teherforgalommal, illetve a forgalomcsillapítással kapcsolatos forgalomszabályozási javaslatokat kidolgozásában együttműködni a BKK-val;
  3. együttműködni a BKK-val a korlátozott forgalmú övezetek továbbfejlesztése érdekében;
  4. a Teherforgalmi Közszolgáltatással kapcsolatos Behajtási Díjak valamint a Költségtérítés és a Regisztrációs Költség mértékének meghatározására vonatkozóan javaslatot tenni;
  5. a KRESZ 15. § (6) bekezdés szerinti kijelölt rakodóhelyek folyamatos felülvizsgálatát elvégezni és a szükséges intézkedéseket kezdeményezni;
  6. kapcsolatot tartani a kerületi önkormányzatokkal (beérkező igények egyeztetése);
  7. forgalom terelések esetén a szükséges áruellátási lehetőségeket kidolgozni.

### **A Teherforgalmi közszolgáltatási feladatok minőségi és mennyiségi követelményei:**

### A Budapest Közút éves átlagban a behajtási és behajtási-várakozási hozzájárulások kiadásának folyamatát kifogástalanul üzemelteti. A teherforgalmi és a parkolási rendeltetekkel összhangban kifogástalan üzemeltetésnek az minősül, ha:

* 1. a hozzájárulás elbírálása
  2. normál igénylés esetén legfeljebb 2 munkanapon
  3. sürgősségi igény esetén legfeljebb 6 munkaórán
  4. belül megtörténik.
  5. az ellenőrző szerv által jelzett jogtalanul felhasznált hozzájárulást érvényteleníti, és arról az érintettet 5 munkanapon belül értesíti.
  6. észleli, hogy az ellenőrző szerv tévesen kezdeményezte a hozzájárulás érvénytelenítését, akkor köteles a hozzájárulást a jogosult részére az észleléstől számított 5 munkanapon újra érvényesíteni.

**Parkolási-gazdálkodási közszolgáltatás:**

### Díjköteles közúti várakozóhelyekkel kapcsolatos feladatok

Jogszabályváltozás következtében 2013. január 1-től közúti várakozóhelyekkel kapcsolatos üzemeltetési feladatokat a Főváros területén a kerületi önkormányzatok látják el. Az ezt megelőző a Budapest Közút által ellátott, a Parkolási Rendelet szerinti várakozási övezetek és várakozási övezeten kívül eső fizető várakozóhelyek területén az Önkormányzat tulajdonában, kezelésében lévő közúti várakozóhelyek üzemeltetésével, fenntartásával, karbantartásával kapcsolatos feladatok során keletkezett díj, pótdíj, behajtásból származó követelések érvényesítése a Budapest Közút feladata, ezen belül különösen:

* 1. a kapcsolódó kommunikációs feladatok ellátása, különös tekintettel az ügyfelek tájékoztatására a 2016. március 30-án elfogadott Keretmegállapodás szerinti ügyfélszolgálat ezzel kapcsolatos működtetése révén;
  2. a Parkolási Rendelet szerinti Várakozási Díjakból eredő követelések Önkormányzat nevében történő érvényesítése, behajtása beszedése és elszámolása a Keretmegállapodásban foglaltak szerint, valamint a beszedett összegeknek az Önkormányzat a Keretmegállapodásban meghatározott bankszámlájára való átutalása.

### Őrzött, fizető P+R várakozóhelyek és az európai uniós forrásból megvalósult P+R várakozóhelyek üzemeltetési, fenntartási és karbantartási feladatai

A Budapest Közút köteles az Önkormányzat tulajdonában, kezelésében lévő Parkolási Rendelet szerinti őrzött fizető P+R várakozóhelyek, valamint az európai uniós forrásból megvalósult P+R várakozóhelyek üzemeltetésével, fenntartásával, karbantartásával kapcsolatos feladatok ellátására, ezen belül különösen:

* 1. parkolási üzemeltetői feladatok ellátása;
  2. a szükséges forgalomtechnikai jelzések és kiegészítő eszközök kihelyezése, időszakos ellenőrzése, szükség szerinti módosítása vagy pótlása;
  3. a várakozóhelyek folyamatos tisztán tartása, szükség esetén hó eltakarítás, jégmentesítés, illetve ezzel kapcsolatban a szükséges intézkedések megtétele;
  4. a kapcsolódó kommunikációs feladatok ellátása a BKK-val közösen történik, különös tekintettel az ügyfelek tájékoztatására, amelyet az Egységes Ügyfélszolgálat Parkolási Közszolgáltatásokkal kapcsolatos működtetése révén (A személyes ügyfélszolgáltatot (call center, levelezés) a BKK Zrt lát el, amely mellett a KÖZÚT is ellát telefonos és írásbeli ügyintézést, ügyféltevékenységet)
  5. a Kkt. 15/B. § alapján szedhető őrzési díjak („**Őrzési Díjak**”) Önkormányzat nevében történő beszedése és elszámolása a Keretmegállapodásban foglaltak szerint, valamint a beszedett összegeknek az Önkormányzat a Keretmegállapodásban meghatározott bankszámlájára való átutalása

### Egyéb várakozóhelyek üzemeltetési, fenntartási és karbantartási feladatai

A Budapest Közút továbbá köteles Önkormányzat tulajdonában álló közterületek alatti mélygarázsokban vagy közterületeken létesített parkolóházakban, valamint az Önkormányzat vagy intézménye tulajdonában, kezelésében lévő közterületen kívüli ingatlanokon, épületekben, építményekben, garázsokban fizető várakozóhelyek üzemleltetésével, fenntartásával, karbantartásával kapcsolatos feladatok ellátására, ezen belül különösen:

* 1. parkolási üzemeltetői feladatok ellátása;
  2. a szükséges forgalomtechnikai eszközök kihelyezése, időszakos ellenőrzése, szükség szerinti módosítása vagy pótlása;
  3. a várakozóhelyek folyamatos tisztán tartása, szükség esetén hó eltakarítás, jégmentesítés, illetve ezzel kapcsolatban a szükséges intézkedések megtétele;
  4. a kapcsolódó kommunikációs feladatok ellátása, különös tekintettel az ügyfelek tájékoztatására a 2016. március 30-án elfogadott Keretmegállapodás szerinti Egységes Ügyfélszolgálat Parkolási Közszolgáltatásokkal kapcsolatos működtetése révén;
  5. a Várakozási Díjakból eredő követelések Önkormányzat nevében történő beszedése és elszámolása a 2016. március 30-án elfogadott Keretmegállapodásban foglaltak szerint, valamint a beszedett összegeknek az Önkormányzat a Keretmegállapodásban meghatározott bankszámlájára való átutalása.

### A Margitszigeten lévő várakozóhelyek üzemeltetési, fenntartási és karbantartási feladatai

Magyarország helyi önkormányzatairól szóló 2011. évi CLXXXIX. törvény 23. §. (2) bekezdése alapján a Fővárosi Önkormányzat látja el – a (4) és (5) bekezdésben szabályozott feladatmegosztás szerint – a főváros egészét, több kerületét, valamint a fővárosi önkormányzat által közvetlenül igazgatott Margitszigetet érintő helyi önkormányzati feladatokat. Ennek megfelelően az Önkormányzat gondoskodik a Margitszigettel kapcsolatos parkolás üzemeltetési feladatok ellátásáról. A 2012. április 27-ei Keretmegállapodás és jelen Szerződés alapján, valamint a vonatkozó fővárosi rendeletek illetve a Fővárosi Közgyűlés döntései alapján a Budapest Közút köteles a Margitszigeten lévő közterületi várakozóhelyek üzemeltetésével, fenntartásával, karbantartásával kapcsolatos feladatok ellátására, ezen belül különösen:

* 1. parkolási üzemeltetői feladatok ellátása;
  2. a várakozási övezetek területén a Parkolási Rendeletben meghatározott díjfizetési feltételekkel történő várakozás ellenőrzése;
  3. a szükséges forgalomtechnikai jelzések és kiegészítő eszközök kihelyezése, időszakos ellenőrzése, szükség szerinti módosítása vagy pótlása;
  4. a várakozóhelyek folyamatos tisztán tartása, szükség esetén hó eltakarítás, jégmentesítés, illetve ezzel kapcsolatban a szükséges intézkedések megtétele;
  5. a kapcsolódó kommunikációs feladatok ellátása, különös tekintettel az ügyfelek tájékoztatására a 2012. április 27-ei Keretmegállapodás 41. pontja szerinti Egységes Ügyfélszolgálat Parkolási Közszolgáltatásokkal kapcsolatos működtetése révén;
  6. a Várakozási Díj Önkormányzat nevében történő beszedése és elszámolása a jelen Megállapodásban foglaltak szerint, valamint a beszedett összegeknek az Önkormányzat a Keretmegállapodásban meghatározott bankszámlájára való átutalása.

### A B+R várakozóhelyek üzemeltetésével és karbantartásával kapcsolatos feladatok

A kombinált közlekedési hálózat részeként létesült B+R várakozóhelyek üzemeltetési és karbantartási feladatai

A Budapest Közút köteles az Önkormányzat tulajdonában, kezelésében lévő M2-es és M3-as metró vonalak, valamint a H5-ös, H8-as és H9-es hév vonalak, továbbá – amennyiben kialakításukra sor kerül, az átadást követően – a H6-os és H7-es hév vonalak mentén, egyedi típusterv szerint létesített B+R várakozóhelyek üzemleltetésével, fenntartásával, karbantartásával kapcsolatos feladatok ellátására, ezen belül különösen:

* 1. a szükséges állapot, illetve állagmegóvási feladatok ellátására;
  2. a B+R várakozóhelyek folyamatos tisztán tartására, szükség esetén hó eltakarítására, jégmentesítésre, illetve ezzel kapcsolatban a szükséges intézkedések megtételére;
  3. a B+R felépítmények folyamatos tisztán tartására, szükség esetén hó eltakarítására, jégmentesítésre, illetve ezzel kapcsolatban a szükséges intézkedések megtételére;
  4. a kapcsolódó kommunikációs feladatok ellátására, különös tekintettel az ügyfelek tájékoztatására;
  5. a B+R várakozóhelyek megfigyelő rendszerének üzemeltetésére, karbantartására.

### A parkolás-gazdálkodási üzemeltetési feladatok minőségi és mennyiségi követelményei:

A Budapest Közút vállalja, hogy 3523 db P+R várakozóhely, 350 db B+R kerékpár várakozóhely, valamint 98 db közterület alatti várakozóhely, továbbá 209 db fizető várakozóhely vonatkozásában ellátja azok:

* 1. - teljes körű üzemeltetését,
  2. - állagmegóvását és egyéb karbantartási feladatait,
  3. - tisztántartását,
  4. - várakozási és őrzési díjak beszedését,
  5. - hó- és síkosság mentesítését,
  6. - parkolási rendszerének és egyéb parkolás-technikai eszközök rendeltetésszerű működését,
  7. - szükséges forgalomtechnikai jelzések és kiegészítő eszközök kihelyezését, időszakos ellenőrzését, szükség szerinti pótlását,
  8. - a parkolóhelyeket igénybe vevő ügyfelek elégedettségének mérése.

A fenti parkolóhelyeket az alábbi megosztásban üzemelteti a Budapest Közút:

• Hűvösvölgy P1 P+R parkoló 80 db parkolóhellyel, és 10 db B+R férőhellyel

• Hűvösvölgy P2 P+R parkoló, 80 db parkolóhellyel

• Újpest–Városkapu P+R parkoló 117 db parkolóhellyel,

• Kőbánya-Kispest P+R parkoló 206 db parkolóhellyel,

• KÖKI Terminal P+R parkoló-ház 330 db parkolóhely,

• Pillangó utca, 121 parkolóhellyel, és 40 B+R férőhellyel

• Etele P1 P+R parkoló, 245 db parkolóhellyel,

• Etele P2 P+R parkoló, 221 db parkolóhellyel és 40 B+R férőhellyel,

• Őrmező P1 P+R parkoló, 485 parkolóhellyel és 40 B+R férőhellyel,

• Őrmező P2 P+R parkoló, 500 parkolóhellyel,

• Rákoscsaba P+R parkoló 135 db parkolóhellyel és 20 db B+R férőhellyel,

• Rákoscsaba-újtelep P+R parkoló 28 db parkolóhellyel és 20 db B+R férőhellyel,

• Rákoskert P+R parkoló 69 db parkolóhellyel és 20 db B+R férőhellyel,

• Rákoshegy P+R parkoló 136 db parkolóhellyel és 20 db B+R férőhellyel,

• Budafok Belváros P+R parkoló 140 db parkolóhellyel és 20 db B+R férőhellyel,

• Budafok–Háros P+R parkoló 62 db parkolóhellyel és 20 db B+R férőhellyel,

• Cinkota P+R parkoló, 165 db parkolóhellyel és 40 B+R férőhellyel

• Csepel P+R parkoló 363 db parkolóhellyel és 40 B+R férőhellyel

• Kaszásdűlő P+R parkoló, 40 db parkolóhellyel és 20 db B+R férőhellyel

• Margitsziget 209 db parkolóhellyel,

• Rákóczi tér mélygarázs 98 db parkolóhellyel

2017 évre tervezett projektmegvalósítási fázisában lévő fizetős P+R parkolók (és tervezett nyitása):

• Örs vezér tere, 263 parkolóhellyel (2017. II. negyedév)

2017 évre tervezett projektmegvalósítási fázisában lévő ingyenes P+R parkolók (és tervezett nyitása):

• Akadémia park, 96 parkolóhellyel (2017. IV. negyedév);

Teherforgalmi és parkolási közszolgáltatások tekintetében Előirányzott Kompenzáció havi ÁFÁ-t is tartalmazó bruttó összege 2017. I.-XI. hónapban 102.269.323,- Ft azaz, százkétmillió-kétszázhatvankilencezer-háromszázhuszonhárom Forint, míg 2017 XII. hóban 102.269.317,- Ft. azaz, százkétmillió-kétszázhatvankilencezer-háromszáztizenhét Forint.

|  |  |
| --- | --- |
|  |  |
|  |  |